Anatolijs Šarijs

Anatolijs Šarijs (, ; dzimis ) ir Ukrainas prokrievisks propagandists, blogeris, bijušais žurnālists un politiķis. Aizliegtās "Šarija partijas" dibinātājs un de facto vadītājs. Apsūdzēts pedofilijā, iekļuvis dažādos skandālos, paudis ukrainofobus, putinistiskus un homofobus uzskatus. 2012. gadā devies dzīvot uz Lietuvu, 2014. gadā pārcēlies uz Nīderlandi, savkārt kopš 2019. gada viņš dzīvo Spānijā, Roda de Baras pilsētā kopā ar sievu prokrievisko propagandisti Olhu Šariju.

2021. gada 16. februārī Ukrainas Drošības dienests (SBU) apsūdzēja Šariju nozieguma izdarīšanā saskaņā ar diviem Ukrainas Kriminālkodeksa pantiem: 111. panta 1. daļu (Valsts nodevība) un 161. panta 1. daļu (Pilsoņu vienlīdzības pārkāpšana rases, tautības, reliģiskās pārliecības, invaliditātes un citu iemeslu dēļ). 25. februārī viņš tika izsludināts meklēšanā. 2021. gada 20. augustā Ukrainas prezidents Volodimirs Zelenskis pieņēma Nacionālās drošības un aizsardzības padomes lēmumu par sankciju noteikšanu pret Šariju.

Pēc Krievijas iebrukuma Ukrainā 2022. gada februārī Šarijs karu nosauca par "murgu", taču turpināja kritizēt Ukrainas valdību. 2022. gada maijā Šarijs pēc Ukrainas varas iestāžu lūguma tika aizturēts Spānijā, taču viņš tika atbrīvots pret drošības naudu uz tiesas procesa laiku. 2025. gada 4. jūnijā viņam Vinnicas pilsētas tiesa Ukrainā aizmuguriski piesprieda 15 gadu cietumsodu par valsts nodevību. Pēc prokuroru teiktā, Šarijs palīdzēja krieviem inscenēt Ukrainas karagūstekņu pratināšanas video, rediģēja tos, lai noņemtu Krieviju diskreditējošus elementus, konkrēti, videoierakstus, kuros redzamas spīdzināšanas pazīmes, un pēc tam publicēja iegūtos video.

2019. gada jūnijā Šarijs paziņoja par "Šarija partijas" dibināšanu. 2022. gada 16. jūnijā Ļvivas tiesa aizliedza tās darbību.

 Atsauces 

 Ārējās saites 

Kategorija:Ukrainas žurnālisti
Kategorija:Kijivā dzimušie
Kategorija:Blogeri
Kategorija:Ukraiņi